**ΠΑΡΑΡΤΗΜΑ IIΙ**

* 1. **ΤΙΤΛΟΙ ΣΠΟΥΔΩΝ**
	+ **Για την κατηγορία Πανεπιστημιακής και Τεχνολογικής Εκπαίδευσης:**

**Φωτοτυπία του τίτλου σπουδών στον οποίο να αναγράφεται η ημερομηνία και το έτος κτήσης.**

Για τους **τίτλους Πανεπιστημιακής Εκπαίδευσης**, όπου ως προσόν πρόσληψης ορίζεται, πτυχίο ή δίπλωμα Α.Ε.Ι. ή Ελληνικού Ανοικτού Πανεπιστημίου (Ε.Α.Π.) ή Προγραμμάτων Σπουδών Επιλογής (Π.Σ.Ε) Α.Ε.Ι. της ημεδαπής **αντίστοιχης ειδικότητας ή ταυτόσημο κατά περιεχόμενο ειδικότητας** με το ζητούμενο από την πρόσκληση, υποχρεούνται να προσκομίζουν συγχρόνως **βεβαίωση** του αρμοδίου οργάνου του Α.Ε.Ι. ή Ελληνικού Ανοικτού Πανεπιστημίου (Ε.Α.Π.) ή Προγραμμάτων Σπουδών Επιλογής (Π.Σ.Ε) Α.Ε.Ι., στο οποίο ανήκει το Τμήμα που χορήγησε το εν λόγω πτυχίο ή δίπλωμα, περί του ότι ο τίτλος αυτός στηρίζεται σε σπουδές που καλύπτουν με πλήρη επάρκεια το γνωστικό αντικείμενο του πτυχίου που ζητείται από την πρόσκληση (Π.Δ.50/2001 άρθρο 26 παρ. 2, όπως τροποποιήθηκε μεταγενέστερα). Σε περίπτωση που δεν προσκομισθεί η βεβαίωση αυτή ή δεν αναφέρεται σε αυτήν συγκεκριμένο από την οικεία πρόσκληση απαιτούμενο πτυχίο, ο επικαλούμενος τίτλος δεν λαμβάνεται υπόψη.

Για τους **τίτλους Τεχνολογικής Εκπαίδευσης**, όπου ως προσόν πρόσληψης ορίζεται πτυχίο ή δίπλωμα Τ.Ε.Ι. ή Προγραμμάτων Σπουδών Επιλογής (Π.Σ.Ε.) Τ.Ε.Ι. της ημεδαπής **αντίστοιχης ειδικότητας** ή **αντίστοιχο κατά ειδικότητα ή αντίστοιχο κατά περιεχόμενο ειδικότητας** με το ζητούμενο από την πρόσκληση, υποχρεούνται να προσκομίζουν συγχρόνως **βεβαίωση** του αρμοδίου οργάνου του Τ.Ε.Ι. ή Προγραμμάτων Σπουδών Επιλογής (Π.Σ.Ε.) Τ.Ε.Ι., στο οποίο ανήκει το Τμήμα που χορήγησε το εν λόγω πτυχίο ή δίπλωμα, περί του ότι ο τίτλος αυτός στηρίζεται σε σπουδές που καλύπτουν με πλήρη επάρκεια το γνωστικό αντικείμενο του πτυχίου που ζητείται από την πρόσκληση (Π.Δ. 50/2001 άρθρο 26 παρ. 2, όπως τροποποιήθηκε μεταγενέστερα). Σε περίπτωση που δεν προσκομισθεί η βεβαίωση αυτή ή δεν αναφέρεται σε αυτήν συγκεκριμένο από την οικεία πρόσκληση απαιτούμενο πτυχίο, ο επικαλούμενος τίτλος δεν λαμβάνεται υπόψη.

**Για τους κατόχους τίτλων Κ.Α.Τ.Ε.Ε. αντιστοίχων ειδικοτήτων των τίτλων Τ.Ε.Ι.** που ορίζονται στην πρόσκληση ως προσόντα πρόσληψης απαιτείται βεβαίωση του αρμοδίου οργάνου Τ.Ε.Ι. από την οποία να προκύπτει η αντιστοιχία του τίτλου σπουδών τους, με το ζητούμενο από την πρόσκληση, πλην των ειδικοτήτων για τις οποίες, εκ του νόμου, απαιτείται άδεια άσκησης επαγγέλματος ή βεβαίωση.

Οι υποψήφιοι **Πανεπιστημιακής** και **Τεχνολογικής Εκπαίδευσης** που κατέχουν **τίτλους σπουδών στους οποίους δεν αναγράφεται η κατεύθυνση ή ειδίκευση αυτών**, όπως αυτή ζητείται από την πρόσκληση , πρέπει να προσκομίσουν **πιστοποιητικό ή βεβαίωση** του τμήματος που χορήγησε τον τίτλο σπουδών τους, που να προκύπτει ότι ο υποψήφιος παρακολούθησε τα μαθήματα κύκλου σπουδών της κατεύθυνσης ή ειδίκευσης που ζητείται από την πρόσκληση .

▪Εάν ο τίτλος έχει αποκτηθεί στην αλλοδαπή απαιτείται:

Πράξη αναγνώρισης από το **ΔΙ.Κ.Α.Τ.Σ.Α**, ή το **Ι.Τ.Ε.** για την ισοτιμία και αντιστοιχία του τίτλου καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων ή **πιστοποιητικό αναγνώρισης** από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης **(Δ.Ο.Α.Τ.Α.Π.)** περί **ισοτιμίας και αντιστοιχίας** καθώς **και αντιστοιχία της βαθμολογικής κλίμακας** αυτών με τη βαθμολογική κλίμακα των ημεδαπών τίτλων.

**Σε περίπτωση** που από την πράξη ή το πιστοποιητικό αναγνώρισης **δεν προκύπτει το γνωστικό αντικείμενο,** απαιτείται βεβαίωση από το Εκπαιδευτικό Ίδρυμα που χορήγησε τον τίτλο, η οποία να καθορίζει το γνωστικό αντικείμενο, **καθώς και επίσημη μετάφρασή της.**

Οι υποψήφιοι που είναι κάτοχοι πτυχίων **Νοσηλευτικής, Ιατρικής, Μαιευτικής και Φαρμακευτικής**, τα οποία έχουν χορηγηθεί από Κράτη Μέλη της Ε.Ε., εφόσον τους έχει χορηγηθεί άδεια ασκήσεως επαγγέλματος ή βεβαίωση ότι πληρούν όλες τις νόμιμες προϋποθέσεις για την άσκηση του επαγγέλματος (**Νοσηλευτή-τριας, Ιατρού, Μαιών-ευτών και Φαρμακοποιού**), σύμφωνα με τα προβλεπόμενα **α)** στις διατάξεις του Κεφαλαίου ΙΙΙ του Τίτλου ΙΙΙ του π.δ. 38/2010 ή **β)** σύμφωνα με όσα προβλέπονταν στις διατάξεις των π.δ. 40/1986, ΦΕΚ 14/Α/86 (νοσοκόμοι), 84/1986, ΦΕΚ 31/Α/86 (ιατροί), 97/1986, ΦΕΚ 35/Α/86 (μαίες/-ευτές), 98/1986, ΦΕΚ 35/Α/86 (οδοντίατροι), 213/2003, ΦΕΚ 172/Α/2003 & Υ.Α. Α4/5226/1987 ΦΕΚ 613/Β/87(φαρμακοποιοί), **εξαιρούνται** από την υποχρέωση προσκόμισης πράξεως αναγνώρισης για την ισοτιμία και την αντιστοιχία του τίτλου, **όχι όμως** και από την υποχρέωση προσκόμισης πράξεως του ΔΙ.Κ.Α.Τ.Σ.Α ή Ι.Τ.Ε. ή Δ.Ο.Α.Τ.Α.Π.για τη **βαθμολογική αντιστοιχία** του τίτλου.

Επίσης, δεν υπέχουν υποχρέωση προσκόμισης πράξης αναγνώρισης για την ισοτιμία και την αντιστοιχία του τίτλου όσοι υποψήφιοι προσκομίζουν αποφάσεις χορήγησης άδειας ασκήσεως επαγγέλματος **αρχιτέκτονα,** σύμφωνα με όσα προβλέπονται στις διατάξεις του Κεφαλαίου III του Τίτλου III του π.δ. 38/2010, από το Τεχνικό Επιμελητήριο Ελλάδας ή σύμφωνα με όσα προβλέπονται στα π.δ. 53/2004 και 253/2006.

Επίσης όσοι προσκομίζουν «άδεια εγκατάστασης **κτηνιάτρου**» σύμφωνα με όσα προβλέπονταν στο π.δ. 40/2006 «Αναγνώριση διπλωμάτων, πιστοποιητικών και άλλων τίτλων των κτηνιάτρων υπηκόων της Ευρωπαϊκής Ένωσης (Ε.Ε.) και μέτρα για τη διευκόλυνση της πραγματικής άσκησης του δικαιώματος εγκατάστασης και του δικαιώματος ελεύθερης παροχής υπηρεσιών στην Ελλάδα σε συμμόρφωση προς τις οδηγίες 78/1026/ΕΟΚ και 78/1017/ΕΟΚ του Συμβουλίου, όπως ισχύουν».

Ειδικά για τα πτυχία της **Κύπρου**: Για τα πτυχία που αποκτήθηκαν πριν από την πλήρη ένταξη της Κυπριακής Δημοκρατίας στην Ευρωπαϊκή Ένωση (1-5-2004) και αναφέρονται στο Π.Δ. 299/1997 δεν απαιτείται αντιστοιχία. Για τα ίδια πτυχία καθώς και για όλα τα υπόλοιπα, τα οποία έχουν χρόνο κτήσης μετά την ένταξή της στην Ε.Ε. απαιτείται ισοτιμία και αντιστοιχία.

**Ισοτιμία πτυχίων Α.Ε.Ι. και Τ.Ε.Ι. που κατέχουν πολιτικοί πρόσφυγες και επαναπατριζόμενοι Έλληνες**

Σύμφωνα με τη διάταξη της παραγράφου 6 του άρθρου 2 του Ν. 1735/1987 «σε περίπτωση που το **ΔΙ.Κ.Α.Τ.Σ.Α.** και το Ινστιτούτο Τεχνολογικής Εκπαίδευσης **(Ι.Τ.Ε.)** δεν μπορούν να αναγνωρίσουν ισοτιμία πτυχίων Α.Ε.Ι. και Τ.Ε.Ι. που κατέχουν πολιτικοί πρόσφυγες και επαναπατριζόμενοι Έλληνες, κατά την έννοια των διατάξεων της περίπτωσης α΄ της παρ. 2 του άρθρου 5, **λόγω ανυπαρξίας αντίστοιχης σχολής στα Α.Ε.Ι. και Τ.Ε.Ι. της ημεδαπής, καθορίζουν με βεβαίωσή τους τη συνάφεια του γνωστικού αντικειμένου του πτυχίου με πτυχίο Α.Ε.Ι. ή Τ.Ε.Ι. της ημεδαπής.** Με βάση τη βεβαίωση αυτή τα παραπάνω πρόσωπα επιτρέπεται να συμμετέχουν σε διαδικασίες πρόσληψης για θέσεις των οποίων τυπικό προσόν είναι εκείνο προς το οποίο έχει αναγνωρισθεί συνάφεια από το ΔΙ.Κ.Α.Τ.Σ.Α. ή το Ι.Τ.Ε.».

Στις περιπτώσεις που η ισοτιμία πτυχίων Α.Ε.Ι. ή Τ.Ε.Ι. που κατέχουν πολιτικοί πρόσφυγες και επαναπατριζόμενοι Έλληνες, έχει χορηγηθεί από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης **(Δ.Ο.Α.Τ.Α.Π.)** προκειμένου να συμμετέχουν σε διαδικασίες διορισμού ή πρόσληψης πρέπει με **βεβαίωση του (Δ.Ο.Α.Τ.Α.Π.) να καθορίζεται η συνάφεια του γνωστικού αντικειμένου του πτυχίου, με πτυχία Α.Ε.Ι. ή Τ.Ε.Ι. της ημεδαπής τα οποία ζητούνται από την** πρόσκληση.

* + **Για την κατηγορία Δευτεροβάθμιας - Υποχρεωτικής Εκπαίδευσης:**

**Φωτοτυπία του τίτλου σπουδών στον οποίο να αναγράφεται η ημερομηνία και το έτος κτήσης.**

**Οι υποψήφιοι απόφοιτοι ΙΕΚ, πρέπει να προσκομίσουν :**

Δίπλωμα Επαγγελματικής ΚατάρτισηςΕπιπέδου Μεταδευτεροβάθμιας εκπαίδευσης **και** βεβαίωση του Οργανισμού Επαγγελματικής Εκπαιδεύσεως και Καταρτίσεως (Ο.Ε.Ε.Κ.) ή του Εθνικού Οργανισμού Πιστοποίησης Προσόντων (Ε.Ο.Π.Π.) ή του Εθνικού Οργανισμού Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.), που αποτελεί αναπόσπαστο παράρτημα του διπλώματος από την οποία να προκύπτει ο μέσος όρος της βαθμολογίας τους στο θεωρητικό μέρος των εξετάσεων πιστοποίησης **ή**

Bεβαίωση του Ο.Ε.Ε.Κ. ή Ε.Ο.Π.Π ή Ε.Ο.Π.Π.Ε.Π. από την οποία να προκύπτει ο μέσος όρος της βαθμολογίας τους στο θεωρητικό μέρος των εξετάσεων πιστοποίησης **και η ακριβής ημερομηνία κατά την οποία ο ενδιαφερόμενος κατέστη διπλωματούχος.** Ως βαθμός διπλώματος νοείται ο μέσος όρος βαθμολογίας στο θεωρητικό μέρος των εξετάσεων πιστοποίησης, ο αναφερόμενος σε βεβαίωση που εκδίδεται από τον Ο.Ε.Ε.Κ. ή Ε.Ο.Π.Π. ή Ε.Ο.Π.Π.Ε.Π. και η οποία δεν ισχύει αυτοτελώς, αλλά αποτελεί αναπόσπαστο παράρτημα του διπλώματος.

* Εάν ο τίτλος έχει αποκτηθεί στην αλλοδαπή απαιτείται:

**α)** Για τίτλους **Δευτεροβάθμιας μη τεχνικής ή μη επαγγελματικής εκπαίδευσης απαιτείται** βεβαίωση ισοτιμίας από την αρμόδια Διεύθυνση του Υπουργείου Εθνικής Παιδείας και Θρησκευμάτων και για **τεχνική και επαγγελματική εκπαίδευση αλλοδαπής**, πράξη ισοτιμίας και κατάταξης της επιτροπής Ισοτιμιών του Οργανισμού Επαγγελματικής Εκπαίδευσης και Κατάρτισης (Ο.Ε.Ε.Κ) ή του Εθνικού Οργανισμού Πιστοποίησης Προσόντων (Ε.ΟΠ.Π.) ή του Εθνικού Οργανισμού Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.).

**β)** Για **Υποχρεωτική μη τεχνική ή μη επαγγελματική εκπαίδευση**, βεβαίωση ισοτιμίας ή αντιστοιχίας από τη Διεύθυνση Παιδείας Ομογενών και Διαπολιτισμικής Εκπαίδευσης (ΔΙ.Π.Ο.Δ.Ε.) της Κ.Υ. του Υπουργείου Εθνικής Παιδείας και Θρησκευμάτων ή από τις κατά τόπους Διευθύνσεις Δευτεροβάθμιας Εκπαίδευσης της ημεδαπής.

**ΕΠΙΣΗΜΑΝΣΗ: Για τις θέσεις του κλάδου ΔΕ Μαγείρων, οι κάτοχοι πτυχίων Βασικής Εκπαίδευσης του Οργανισμού Τουριστικής Εκπαίδευσης και Κατάρτισης (Ο.Τ.Ε.Κ.) των τμημάτων του β.δ. 151/1971 (ΦΕΚ 52Α΄/1971) Μαγειρικής Τέχνης και Ξενοδοχειακών Επισιτιστικών Επιχειρήσεων διετούς κύκλου σπουδών, υποχρεούνται να προσκομίσουν και απολυτήριο τίτλο Γ΄ Γυμνασίου.**

ΕΠΙΣΗΜΑΝΣΗ: Στις περιπτώσεις που αφορούν τίτλους σπουδών που αποκτήθηκαν στην αλλοδαπή, οι υποψήφιοι **δεν χρειάζεται** να προσκομίσουν αντίγραφο του ξενόγλωσσου τίτλου που έχει επικυρωθεί από δικηγόρο ούτε επίσημη μετάφραση αυτού. Αρκεί η υποβολή των απαιτούμενων πράξεων ή πιστοποιητικών ή αποφάσεων ή βεβαιώσεων των αρμοδίων οργάνων που ορίζονται ανωτέρω.

1. **ΜΕΤΑΠΤΥΧΙΑΚΟΙ ΤΙΤΛΟΙ (ΓΙΑ ΠΕ, όπου απαιτείται)**

 Οι υποψήφιοι που είναι **κάτοχοι διδακτορικού ή μεταπτυχιακού τίτλου σπουδών** ετήσιας τουλάχιστον φοίτησης προσκομίζουν **ευκρινή** φωτοτυπία του διδακτορικού ή μεταπτυχιακού διπλώματος, καθώς και **βεβαίωση** από το Πανεπιστήμιο που να καθορίζει **το γνωστικό αντικείμενο αυτών**, εφόσον τούτο δεν προκύπτει σαφώς από τους προσκομιζόμενους τίτλους.

Αν ο τίτλος έχει αποκτηθεί στην **αλλοδαπή** απαιτείται μόνον πράξη αναγνωρίσεως του τίτλου από το **ΔΙΚΑΤΣΑ ή Πιστοποιητικό Αναγνώρισης** από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης **(Δ.Ο.Α.Τ.Α.Π.)** περί **ισοτιμίας** **που να έχει εκδοθεί μέχρι την τελευταία ημέρα της προθεσμίας υποβολής των ηλεκτρονικών αιτήσεων και σε περίπτωση που από την πράξη αναγνώρισης δεν προκύπτει το γνωστικό αντικείμενο ή η απαιτούμενη από την οικεία πρόσκληση εξειδίκευση, απαιτείται βεβαίωση από το Πανεπιστήμιο που χορήγησε τον τίτλο, η οποία να καθορίζει αυτό, καθώς και επίσημη μετάφρασή της.**

**ΣΗΜΕΙΩΣΗ**: α) Στις περιπτώσεις που η ισοτιμία ή ισοτιμία και αντιστοιχία του πτυχίου αλλοδαπής αναγνωρίζεται μόνον εφόσον ο κάτοχος του πτυχίου είναι και κάτοχος μεταπτυχιακού διπλώματος δεν αναγνωρίζεται ισοτιμία του μεταπτυχιακού διπλώματος, και επομένως δεν λογίζεται ως μεταπτυχιακός τίτλος και β) Στην περίπτωση που ο μεταπτυχιακός τίτλος συμπληρώνει ή ενσωματώνεται στο βασικό, δεν λογίζεται ως μεταπτυχιακός τίτλος.

**Εξαιρούνται** από την υποχρέωση προσκόμισης πράξης αναγνώρισης για την ισοτιμία και την αντιστοιχία του τίτλου σπουδών ή των μεταπτυχιακών τίτλων, όσοι υποψήφιοι υποβάλλουν αποφάσεις αναγνώρισης επαγγελματικών προσόντων **ή επαγγελματικής ισοδυναμίας τίτλων αντίστοιχων κατηγοριών εκπαίδευσης** οι οποίες χορηγήθηκαν από:

1. το **Συμβούλιο Αναγνώρισης Επαγγελματικών Προσόντων (Σ.Α.Ε.Π.)** του άρθρου 55 του π.δ. 38/2010 «Προσαρμογή της ελληνικής νομοθεσίας στην Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου της 7ης Σεπτεμβρίου 2005, σχετικά με την αναγνώριση των επαγγελματικών προσόντων» όπως τροποποιήθηκε και ισχύει ή

ii) το **Συμβούλιο Αναγνώρισης Επαγγελματικών Προσόντων (Σ.Α.Ε.Π.)** του άρθρου 55 του π.δ. 38/2010 για την αναγνώριση της επαγγελματικής ισοδυναμίας, βάσει της παρ. 2, του αρ. 1 του π.δ. 38/2010, όπως ισχύει κάθε φορά ή

iii) το **Συμβούλιο Αναγνώρισης Επαγγελματικής Ισοτιμίας Τίτλων Τριτοβάθμιας Εκπαίδευσης (Σ.Α.Ε.Ι.Τ.Τ.Ε.)** του άρθρου 10 του π.δ. 165/2000 «Προσαρμογή της Ελληνικής Νομοθεσίας με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών, σύμφωνα με την οδηγία 89/48/ΕΟΚ του Συμβουλίου των Ευρωπαϊκών Κοινοτήτων» ή

iv) το **Συμβούλιο Επαγγελματικής Αναγνώρισης Τίτλων Εκπαίδευσης και Κατάρτισης (Σ.Ε.Α.Τ.Ε.Κ.)** του άρθρου 14 του π.δ. 231/1998 «Δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ, σύμφωνα με τις οδηγίες 92/51/ΕΟΚ του Συμβουλίου των Ευρωπαϊκών Κοινοτήτων, 94/38/ΕΚ και 95/43/ΕΚ της Επιτροπής των Ευρωπαϊκών Κοινοτήτων».

v) κάτοχοι διπλωμάτων, πιστοποιητικών και άλλων τίτλων που έχουν αποκτηθεί σε χώρες μέλη της Ευρωπαϊκής Ένωσης, στους οποίους έχει χορηγηθεί, βάσει του συστήματος αυτόματης αναγνώρισης διπλωμάτων, **άδεια άσκησης επαγγέλματος** από τις κατά περίπτωση αρμόδιες εθνικές αρχές, σύμφωνα με τα προεδρικά διατάγματα 40/1986 (Α΄14), 84/1986, (Α΄31), 97/1986 (Α΄35), 98/1986, (Α΄ 35), 53/2004 (Α΄43), 40/2006 (Α΄43) και την υ.α. Α4/5226/1987 (Β΄613).

**3. ΑΔΕΙΕΣ ΑΣΚΗΣΗΣ ΕΠΑΓΓΕΛΜΑΤΟΣ ΄Η ΑΛΛΕΣ ΕΠΑΓΓΕΛΜΑΤΙΚΕΣ ΑΔΕΙΕΣ, ΒΕΒΑΙΩΣΕΙΣ – ΠΙΣΤΟΠΟΙΗΤΙΚΑ :**

**Α. ΑΔΕΙΕΣ ΑΣΚΗΣΗΣ ΕΠΑΓΓΕΛΜΑΤΟΣ ΄Η ΒΕΒΑΙΩΣΕΙΣ ΄Η ΑΛΛΕΣ ΕΠΑΓΓΕΛΜΑΤΙΚΕΣ ΑΔΕΙΕΣ**

- Άδεια άσκησης επαγγέλματος (απαιτούμενη κατά περίπτωση) ή Βεβαίωση εκδιδόμενη από αρμόδια διοικητική αρχή ότι πληροί όλες τις νόμιμες προϋποθέσεις για την άσκηση του αντίστοιχου επαγγέλματος ή Βεβαίωση Αναγγελίας (Ν. 3919/2011, όπως ισχύει, ν. 3982/2011, όπως ισχύει).

- Βεβαίωση εγγραφής στο βιβλίο των πτυχιούχων Ανώτερων Τεχνικών Σχολών ειδικότητας Μηχανολόγου.

- Βεβαίωση εγγραφής στα μητρώα πτυχιούχων Μέσων Τεχνικών Σχολών του Μηχανολογικού τομέα (της αντίστοιχης ειδικότητας)

- Άδεια άσκησης ιατρικού επαγγέλματος ή Βεβαίωση ότι πληροί όλες τις νόμιμες προϋποθέσεις για την άσκηση του ιατρικού επαγγέλματος, και άδεια χρησιμοποίησης τίτλου αντίστοιχης ιατρικής ειδικότητας.

- Άδεια Ξεναγού ή Βεβαίωση Συνδρομής Νομίμων Προϋποθέσεων για άσκηση του επαγγέλματος του ξεναγού και Δελτίο Ταυτότητας Ξεναγού σε ισχύ.

- Άδεια μηχανοδηγού - χειριστή μηχανημάτων εκτέλεσης τεχνικών έργων ή άδεια χειριστή μηχανημάτων έργου (Μ.Ε.) του Π.Δ. 113/2012 για τα Μ.Ε. της κατάταξης του άρθρου 2 της υπουργικής απόφασης με αριθμ. οικ. 1032/166/Φ.Γ. 9.6.4 (Η)/5.3.2013 (Φ.Ε.Κ./Β/519/6.3.2013), όπως τροποποιήθηκε και συμπληρώθηκε με το άρθρο 1 της Υ.Α. 71993/301/Φ113/3.7.2015 (Φ.Ε.Κ. 1422/Β/9.7.2015) και άδεια οδήγησης αυτοκινήτου ερασιτεχνική ή επαγγελματική.

 Για τα **θερμικά μηχανήματα** γίνονται δεκτές και οι άδειες μηχανοδηγών χειριστών μηχανημάτων εκτέλεσης τεχνικών έργων που χορηγήθηκαν βάσει του π.δ. 22/76 (Φ.Ε.Κ. 6/12.01.1976/τ.Α) και του π.δ. 31/90.

**ΕΠΙΣΗΜΑΝΣΗ:**

Υποψήφιοι που κατείχαν άδεια την οποία **αντικατέστησαν** βάσει του **π.δ. 1/2013** (Ψυκτικοί) ή του **π.δ. 108/2013** (ΔΕ Ηλεκτρολόγοι, Ηλεκτροτεχνίτες κ.λ.π.) ή του **π.δ.112/2012** (Υδραυλικοί) ή του π.δ. **113/2012** (ΔΕ Χειριστές μηχανημάτων εκτέλεσης τεχνικών έργων ) ή του **π.δ. 114/2012** (Τεχνίτες Εγκ/σεων Καύσης) ή του **π.δ. 115/2012** (Μηχ/κες εγκ/σεις, ηλεκτροσυγκολλητές – οξυγονοκολλητές κ.λ.π.), εφόσον στη νέα αυτή άδεια **δεν αναγράφεται η αρχική άδεια και η ημεροχρονολογία κτήσης** **αυτής**, οφείλουν να προσκομίσουν σχετική βεβαίωση της αρμόδιας υπηρεσίας από την οποία να προκύπτουν τα ανωτέρω στοιχεία.

- Άδεια οδήγησης αυτοκινήτου ερασιτεχνική ή επαγγελματική, όπου απαιτείται.

- Άδεια οδήγησης αυτοκινήτου Β΄ κατηγορίας.

- Άδεια οδήγησης αυτοκινήτου Γ΄(C) κατηγορίας.

- Άδεια οδήγησης αυτοκινήτου Δ΄ (D) κατηγορίας.

- Άδεια οδήγησης αυτοκινήτου Γ’ ή C ή Γ'+Ε' ή CE κατηγορίας (π.δ. 51/2012).

- Άδεια οδήγησης αυτοκινήτου Δ΄ ή D ή Δ΄+Ε΄ ή DE (π.δ. 51/2012) κατηγορίας.

Για όσους υποψηφίους έχουν αναγνώριση επαγγελματικής ισοτιμίας του τίτλου τους από το Συμβούλιο Αναγνώρισης Επαγγελματικής Ισοτιμίας τίτλων Τριτοβάθμιας Εκπαίδευσης, εφόσον απαιτείται από το νόμο εγγραφή τους σε επαγγελματικές οργανώσεις, αρκεί βεβαίωση υποβολής αίτησης εγγραφής τους στην οικεία επαγγελματική οργάνωση.

Ειδικότερα :

 **Για** τις άδειες των οδηγών αυτοκινήτων**, όταν δεν προκύπτει η ημερομηνία της αρχικής κτήσης της κατά την προκήρυξη απαιτούμενης άδειας, αλλά μόνο η ημερομηνία λήξης της άδειας ή τυχόν πρόσφατης θεώρησης, πρέπει οι υποψήφιοι να συνυποβάλουν και σχετική βεβαίωση της οικείας υπηρεσίας.**

**Σε περίπτωση αδυναμίας της αρμόδιας υπηρεσίας να χορηγήσει την βεβαίωση αυτή, λόγω καταστροφής ή φθοράς των αρχείων της, αρκεί :**

* **η προσκόμιση της βεβαίωσης της υπηρεσίας αυτής στην οποία να αναφέρεται ο λόγος αδυναμίας καθώς και**
* **η προσκόμιση Υπεύθυνης Δήλωσης κατά το άρθρο 8 του Ν.1599/1986 του υποψηφίου στην οποία να δηλώνει την ακριβή ημερομηνία αρχικής κτήσης της κατηγορίας επαγγελματικής άδειας οδήγησης που ζητείται από την πρόσκληση.**

**Στην περίπτωση που οι υποψήφιοι είναι κάτοχοι επαγγελματικής άδειας οδήγησης αλλοδαπής, για να γίνουν δεκτοί πρέπει να προσκομίσουν βεβαίωση περί ισοδυναμίας και αντιστοιχίας της άδειας οδήγησης αλλοδαπής με τις επαγγελματικές άδειες οδήγησης ημεδαπής.**

**ΕΠΙΣΗΜΑΝΣΗ:**

▪ Για την άδεια οδήγησης αυτοκινήτου Γ’ κατηγορίας από **10 Σεπτεμβρίου 2014** απαιτείται υποχρεωτικά η προσκόμιση του Πιστοποιητικού Επαγγελματικής Ικανότητας (**ΠΕΙ).**

▪ Για την άδεια οδήγησης αυτοκινήτου Δ’ κατηγορίας από **10 Μαρτίου 2014** απαιτείται υποχρεωτικά η προσκόμιση του Πιστοποιητικού Επαγγελματικής Ικανότητας **(ΠΕΙ).**

**ΣΥΜΠΛΗΡΩΜΑΤΙΚΕΣ ΔΙΕΥΚΡΙΝΙΣΕΙΣ :**

Προκειμένου για την απόδειξη κατοχής του Πιστοποιητικού Επαγγελματικής Ικανότητας (ΠΕΙ) απαιτείται :

**είτε** η κατοχή **Δελτίου Επιμόρφωσης Οδηγού**, το οποίο να είναι σε ισχύ και το οποίο εκδίδεται από την Υπηρεσία Υποδομών και Μεταφορών της Περιφερειακής Ενότητας στην περιοχή της οποίας βρίσκεται η κατοικία του ενδιαφερομένου.

**είτε** η καταχώρηση επί του εντύπου της άδειας οδήγησης του **κοινοτικού αριθμού «95»** δίπλα σε μία ή περισσότερες εκ των κατηγοριών ή υποκατηγοριών που κατέχει ο υποψήφιος και απαιτούνται από την ανακοίνωση.

Σε περίπτωση που η υπηρεσία Υποδομών και Μεταφορών της οικείας Περιφερειακής Ενότητας δεν **έχει προχωρήσει στη συγκρότηση επιτροπής για τις εξετάσεις του ανωτέρω πιστοποιητικού (ΠΕΙ),** ο υποψήφιος προκειμένου να γίνει δεκτός για τη θέση του ΟΔΗΓΟΥ της συγκεκριμένης προκήρυξης, **πρέπει να προσκομίσει** απαραιτήτως **σχετικό έγγραφο της υπηρεσίας αυτής**, στο οποίο να αναφέρεται η αδυναμία έκδοσης του ανωτέρω πιστοποιητικού εξ αφορμής της μη συγκρότησης της εν λόγω επιτροπής.

**Όλες οι άδειες πρέπει να είναι σε ισχύ τόσο κατά τον χρόνο υποβολής της αιτήσεως και της λήξης της προθεσμίας υποβολής των αιτήσεων όσο και κατά τον χρόνο τοποθέτησης.**

**Β. ΒΕΒΑΙΩΣΕΙΣ – ΠΙΣΤΟΠΟΙΗΤΙΚΑ :**

- Οι υποψήφιοι που κατέχουν **τίτλους σπουδών στους οποίους δεν αναγράφεται η κατεύθυνση ή ειδίκευση αυτών**, όπως αυτή ζητείται από την προκήρυξη, πρέπει να προσκομίσουν **πιστοποιητικό ή βεβαίωση** του τμήματος που χορήγησε τον τίτλο σπουδών τους, που να προκύπτει ότι ο υποψήφιος παρακολούθησε τα μαθήματα κύκλου σπουδών της κατεύθυνσης ή ειδίκευσης που ζητείται από την πρόσκληση.

**Σημείωση:** Οι υποψήφιοι των κατηγοριών ΠΕ και ΤΕ, οι οποίοι προσκομίζουν Πράξη Αναγνώρισης Επαγγελματικής Ισοτιμίας από το Συμβούλιο Αναγνωρίσεως Επαγγελματικής Ισοτιμίας Τίτλων Τριτοβάθμιας Εκπαίδευσης, εφόσον έχουν βεβαίωση της οικείας επαγγελματικής ενώσεως ότι υπέβαλαν αίτηση εγγραφής, συμπληρώνουν τον κωδικό που αντιστοιχεί στην άδεια ασκήσεως επαγγέλματος που απαιτείται από την πρόσκληση.

**Για τους ΠΕ ΧΗΜΙΚΩΝ:**

**- Βεβαίωση ιδιότητας μέλους της Ένωσης Ελλήνων Χημικών (Ν. 1804/1988 – ΦΕΚ 177 Α’/25.8.1988), η οποία ιδιότητα πρέπει να υφίσταται τόσο κατά τον χρόνο υποβολής της αιτήσεως και της λήξης της προθεσμίας υποβολής των ηλεκτρονικών αιτήσεων όσο και κατά τον χρόνο διορισμού.**

**Για τους ΠΕ ΙΑΤΡΟΙ-ΠΑΙΔΙΑΤΡΟΙ, ΠΕ ΠΑΙΔΟΨΥΧΙΑΤΡΟΙ :**

**- Βεβαίωση ιδιότητας μέλους Ιατρικού Συλλόγου, η οποία ιδιότητα πρέπει να υφίσταται τόσο κατά τον χρόνο υποβολής της αιτήσεως και της λήξης της προθεσμίας υποβολής των ηλεκτρονικών αιτήσεων όσο και κατά τον χρόνο διορισμού.**

**- Εκπλήρωση της υποχρεωτικής άσκησης υπηρεσίας υπαίθρου αποδεικνυόμενη με βεβαίωση από το Υπουργείο Υγείας και Κοινωνικής Αλληλεγγύης ή βεβαίωση του ιδίου Υπουργείου ότι δεν απαιτείται.**

**Για τους ΠΕ, ΤΕ ΝΟΣΗΛΕΥΤΩΝ :**

**- Ταυτότητα μέλους της Ένωσης Νοσηλευτών /τριών Ελλάδος (Ε.Ν.Ε)., η οποία να είναι σε ισχύ ή Bεβαίωση ανανέωσης εγγραφής στην Ε.Ν.Ε. του τρέχοντος έτους ή**

**- Βεβαίωση εγγραφής στην Ε.Ν.Ε. για όσους εγγράφονται για πρώτη φορά, η οποία να είναι σε ισχύ μέχρι το τέλος Φεβρουαρίου του επόμενου έτους από την έκδοσή της, σύμφωνα με τα οριζόμενα στο άρθρο 4 παρ.5 του Ν. 3252/2004 (για τους Νοσηλευτές των κατηγοριών ΠΕ ή ΤΕ).**

**Για τους ΤΕ ΜΑΙΕΥΤΙΚΗΣ:**

Ταυτότητα μέλους του Συλλόγου Επιστημόνων Μαιών-Μαιευτών , η οποία να είναι σε ισχύ.

**Για τους ΤΕ ΦΥΣΙΚΟΘΕΡΑΠΕΥΤΩΝ :**

**- Ταυτότητα μέλους του Πανελλήνιου Συλλόγου Φυσικοθεραπευτών (Π.Σ.Φ.)., η οποία να είναι σε ισχύ ή**

**- Βεβαίωση εγγραφής στον Π.Σ.Φ. για όσους εγγράφονται για πρώτη φορά, η οποία να είναι σε ισχύ μέχρι το τέλος Φεβρουαρίου του επόμενου έτους από την έκδοσή της, σύμφωνα με τα οριζόμενα στο άρθρο 4 του Ν. 3599/2007 ή**

**- Βεβαίωση ανανέωσης εγγραφής στον Π.Σ.Φ. του τρέχοντος έτους**

**Για τους ΤΕ ΕΠΙΣΚΕΠΤΩΝ ΥΓΕΙΑΣ** (άρθρο 40, Ν. 4058/2012 όπως τροποποιήθηκε με την παρ. 3, του άρθρου 24 του Ν. 4272/2014) :

**- Ταυτότητα μέλους του Πανελλήνιου Συλλόγου Επισκεπτών Υγείας (Π.Σ.Ε.Υ.), η οποία να είναι σε ισχύ ή**

**- Βεβαίωση εγγραφής στον Π.Σ.Ε.Υ. για όσους εγγράφονται για πρώτη φορά, η οποία να είναι σε ισχύ μέχρι το τέλος Φεβρουαρίου του επόμενου έτους από την έκδοσή της, σύμφωνα με τα οριζόμενα στο άρθρο 1 παρ. 5 της Υ.Α. Γ4α/Γ.Π. 100714/12-12-2014 (ΦΕΚ 3477/Β΄/23.12.2014)**

**Για τους ΔΕ ΞΕΝΑΓΩΝ :**

- Δελτίο Ταυτότητας Ξεναγού σε ισχύ.

- Δίπλωμα Σχολών Ξεναγών του Οργανισμού Τουριστικής Εκπαίδευσης και Κατάρτισης (ΟΤΕΚ) ή του ΕΟΤ.

**Για τους ΔΕ ΝΑΥΑΓΟΣΩΣΤΩΝ:**

- Πτυχίο ή Δίπλωμα ή Πιστοποιητικό ναυαγοσώστη, αναγνωρισμένης ναυαγοσωστικής σχολής από την οικεία Λιμενική Αρχή.

Οι εν λόγω υποψήφιοι θα πρέπει να είναι ηλικίας από 18 έως 45 ετών.

Για όσους υποψηφίους έχουν αναγνώριση επαγγελματικής ισοτιμίας του τίτλου τους από το Συμβούλιο Αναγνώρισης Επαγγελματικής Ισοτιμίας τίτλων Τριτοβάθμιας Εκπαίδευσης, εφόσον απαιτείται από το νόμο εγγραφή τους σε επαγγελματικές οργανώσεις, αρκεί βεβαίωση υποβολής αίτησης εγγραφής τους στην οικεία επαγγελματική οργάνωση.

**4. ΕΜΠΕΙΡΙΑ (τρόπος απόδειξης - επισημάνσεις σχετικα με τον υπολογισμο της εμπειρίας και λοιπεσ διευκρινΙσεις)**

Η εμπειρία λαμβάνεται υπόψη εφόσον έχει αποκτηθεί στην ημεδαπή ή αλλοδαπή **μετά τη λήψη του βασικού τίτλου σπουδών** με τον οποίο ο υποψήφιος μετέχει στη διαγωνιστική διαδικασία και όπου απαιτείται, σύμφωνα με τα προσόντα όπως αυτά ορίζονται στο ΠΑΡΑΡΤΗΜΑ ΙΙ, άδεια ασκήσεως επαγγέλματος ή άλλη επαγγελματική άδεια ή βεβαίωση ή άδεια χρησιμοποίησης τίτλου ειδικότητος, **μετά την απόκτηση αυτών, σε συνδυασμό πάντοτε με την, κατά περίπτωση, ασφαλιστική κάλυψη.**

Τα απαιτούμενα δικαιολογητικά για την απόδειξη της εμπειρίας αναφέρονται αναλυτικά παρακάτω.

Ως εμπειρία λαμβάνεται υπόψη η απασχόληση με σχέση εργασίας ή σύμβαση έργου στο δημόσιο ή τον ιδιωτικό τομέα ή άσκηση επαγγέλματος σε καθήκοντα ή έργα σχετικά με το αντικείμενο που περιγράφεται στα απαραίτητα προσόντα.

**Τρόπος απόδειξης της εμπειρίας**

Τα δικαιολογητικά τα οποία απαιτούνται κατά περίπτωση, για την απόδειξη του είδους και της χρονικής διάρκειας της εμπειρίας, είναι τα εξής :

**Α. Όταν απαιτείται άδεια άσκησης επαγγέλματος**:

Για τους **μισθωτούς** και τους **ελεύθερους επαγγελματίες**:

**•** Άδεια άσκησης επαγγέλματος και

**•** Βεβαίωση του οικείου ασφαλιστικού φορέα, στην οποία να αναγράφεται η διάρκεια της ασφάλισης.

Οι μισθωτοί του δημοσίου τομέα μπορούν, εναλλακτικά, αντί της βεβαίωσης του οικείου ασφαλιστικού φορέα να προσκομίσουν βεβαίωση του οικείου φορέα του δημοσίου τομέα, από την οποία να προκύπτει το είδος και η χρονική διάρκεια της εμπειρίας.

Καθώς και

**•** Αίτηση - Υπεύθυνη δήλωση του υποψηφίου, στην οποία πρέπει να δηλώνονται, επακριβώς, ο χρόνος και το είδος της εμπειρίας του καθώς και τα στοιχεία του εργοδότη, φυσικού προσώπου ή της επωνυμίας της επιχείρησης αν πρόκειται για νομικό πρόσωπο (εξαιρουμένων των περιπτώσεων της τριετούς εμπειρίας με τίτλο υποχρεωτικής εκπαίδευσης).

**Β. Όταν δεν απαιτείται άδεια άσκησης επαγγέλματος:**

 **(1)** **Για τους μισθωτούς του δημοσίου και ιδιωτικού τομέα:**

 **•** Βεβαίωση του οικείου ασφαλιστικού φορέα, από την οποία να προκύπτει η διάρκεια της ασφάλισης.

**•** Αίτηση- Υπεύθυνη δήλωση του υποψηφίου, στην οποία πρέπει να δηλώνονται, επακριβώς, ο χρόνος και το είδος της εμπειρίας του καθώς και τα στοιχεία του εργοδότη, φυσικού προσώπου ή της επωνυμίας της επιχείρησης αν πρόκειται για νομικό πρόσωπο.

Οι μισθωτοί του δημοσίου τομέα μπορούν, εναλλακτικά, αντί της βεβαίωσης του ασφαλιστικού φορέα, να προσκομίσουν βεβαίωση του οικείου φορέα του δημοσίου τομέα , από την οποία να προκύπτει το είδος και η χρονική διάρκεια της εμπειρίας.

**(2) Για τους ελεύθερους επαγγελματίες:**

**•** Βεβαίωση του οικείου ασφαλιστικού φορέα, στην οποία να αναγράφεται η διάρκεια της ασφάλισης.

 **•** Αίτηση- Υπεύθυνη δήλωση του υποψηφίου, στην οποία πρέπει να δηλώνεται, ότι πραγματοποίησε συγκεκριμένες εργασίες, μελέτες και έργα σχετικά με το αντικείμενο της εμπειρίας, **και**

 **•** Mία τουλάχιστον σχετική σύμβαση ή δελτία παροχής υπηρεσιών, που καλύπτουν ενδεικτικώς τη διάρκεια και το είδος της εμπειρίας.

**• Όταν η εμπειρία έχει αποκτηθεί στην αλλοδαπή:**

Για εμπειρία η οποία έχει αποκτηθεί στην αλλοδαπή επιπλέον των λοιπών, δικαιολογητικών που

απαιτούνται από τις ανωτέρω, κατά περίπτωση, παραγράφους ο υποψήφιος προσκομίζει :

(1) **Όταν κατά το ισχύον νομικό καθεστώς του κράτους η ασφάλιση των εργαζομένων για συγκεκριμένο επάγγελμα ή συγκεκριμένη σχέση εργασίας είναι υποχρεωτική:**

Βεβαίωση του εργοδότη στον οποίο απασχολήθηκε, στην οποία να αναφέρεται ο χρόνος και το είδος της απασχόλησης του ενδιαφερομένου και

 Βεβαίωση του οικείου ασφαλιστικού οργανισμού, είτε πρόκειται για αμιγώς κρατική ή αμιγώς ιδιωτική ή μικτή ασφάλιση.

 (2) **Όταν κατά το ισχύον νομικό καθεστώς του κράτους η ασφάλιση των εργαζομένων για συγκεκριμένο επάγγελμα ή συγκεκριμένη σχέση εργασίας είναι μη υποχρεωτική:**

Βεβαίωση του εργοδότη στον οποίο απασχολήθηκε, στην οποία να αναφέρεται ο χρόνος και το είδος της απασχόλησης του ενδιαφερομένου,

Στην Αίτηση- Υπεύθυνη δήλωση του ιδίου να αναγράφονται επακριβώς ο χρόνος απασχόλησης και το είδος της εμπειρίας του, τα στοιχεία του εργοδότη, φυσικού προσώπου ή της επωνυμίας της επιχείρησης αν πρόκειται περί νομικού προσώπου **και**

Βεβαίωση της αρμόδιας αρχής του κράτους στο οποίο απασχολήθηκε ότι η ασφάλιση για το συγκεκριμένο επάγγελμα ή τη συγκεκριμένη σχέση εργασίας δεν είναι υποχρεωτική, κατά τη νομοθεσία του κράτους τούτου.

 (3) Όταν ο χρόνος εμπειρίας έχει διανυθεί σε υπηρεσίες δημόσιου χαρακτήρα της αλλοδαπής μπορεί να αποδεικνύεται και με βεβαίωση του αντίστοιχου δημόσιου φορέα.

 (4) Στις περιπτώσεις εργαζομένων σε κράτος – μέλος της Ευρωπαϊκής ΄Ενωσης, για την αναγνώριση τυχόν προϋπηρεσίας **εφαρμόζονται τα ισχύοντα περί δικαιώματος άσκησης επαγγέλματος στο κράτος – μέλος που παρασχέθηκε η εργασία**. Για την αξιολόγηση αυτής απαιτείται η προσκόμιση **σχετικής βεβαίωσης** από το αρμόδιο κατά νόμο όργανο του κράτους – μέλους προέλευσης.

Τα δικαιολογητικά του υποψηφίου, ο οποίος επικαλείται εμπειρία που αποκτήθηκε στο εξωτερικό, θα πρέπει να συνοδεύονται εκτός από τα **ευκρινή φωτοαντίγραφα** από αντίγραφα εγγράφων που έχουν επικυρωθεί από δικηγόρο **και** από επίσημη **μετάφρασή τους** στην ελληνική γλώσσα, σύμφωνα με τα οριζόμενα στην τελευταία ενότητα του παρόντος **ΠΑΡΑΡΤΗΜΑΤΟΣ (**ΤΙΤΛΟΙ, ΠΙΣΤΟΠΟΙΗΤΙΚΑ ΚΑΙ ΒΕΒΑΙΩΣΕΙΣ (Ν.4250, άρθρο 1, ΦΕΚ 74/ 26.3.2014).

**Ειδικές Περιπτώσεις**

**1.** **Δικαστική Απόφαση**

 Η εμπειρία αποδεικνύεται **και** με τυχόν υπάρχουσα δικαστική απόφαση, από την οποία να προκύπτει το είδος της παρασχεθείσης εργασίας και η χρονική διάρκεια της παροχής της.

**2. Έρευνα ή συμμετοχή σε ερευνητικά κέντρα ή προγράμματα.**

Η έρευνα ή η συμμετοχή σε ερευνητικά κέντρα ή προγράμματα μπορεί να ληφθεί ως χρόνος εμπειρίας υπό την απαραίτητη προϋπόθεση ότι ο υποψήφιος προσκομίζει :

(α) Βεβαίωση του διοικητικού υπευθύνου (του Γραμματέα ή Προέδρου της Επιτροπής Ερευνών ) στην οποία θα αναφέρονται, για κάθε ερευνητικό πρόγραμμα ή έργο, ο τίτλος και η διάρκειά του, ο χρόνος συμμετοχής του υποψηφίου, η συμβατική σχέση με την οποία συνδεόταν ο υποψήφιος με το φορέα και ο επιστημονικός υπεύθυνος και

(β) Βεβαίωση του επιστημονικού υπευθύνου στην οποία θα αναφέρονται, για κάθε ερευνητικό πρόγραμμα, το αντικείμενο της έρευνας, ο χρόνος συμμετοχής του υποψηφίου και η ιδιαίτερη συμβολή του στην εκπόνηση ή ολοκλήρωση του έργου.

Είναι αυτονόητο ότι τα ανωτέρω ισχύουν εφόσον ο υποψήφιος κατά τη διάρκεια της συμμετοχής του κατείχε τον απαιτούμενο από την πρόσκληση βασικό τίτλο σπουδών ή την απαιτούμενη άδεια άσκησης επαγγέλματος ή βεβαίωσης.

**3. Διδακτική εμπειρία**

Οι υποψήφιοι που επικαλούνται ως εμπειρία διδακτική απασχόληση στην τριτοβάθμια, δευτεροβάθμια, μεταδευτεροβάθμια ή και πρωτοβάθμια εκπαίδευση **στην ημεδαπή**, πρέπει **υποχρεωτικά** να προσκομίσουν:

α) Βεβαίωση του εκπαιδευτικού ιδρύματος ή φορέα στην οποία να αναφέρονται **οπωσδήποτε**: η σχέση εργασίας, η ακριβής ιδιότητα με την οποία παρασχέθηκε το διδακτικό έργο, το διδαχθέν/τα διδαχθέντα μαθήματα, η διάρκεια, το είδος της διδακτικής απασχόλησης (πλήρης ή μερικής) και τα συγκεκριμένα χρονικά διαστήματα αυτής (ώρες ανά εβδομάδα για Χ εβδομάδες ή μήνες και σύνολο ωρών διδασκαλίας), καθώς και **το πλήρες ωράριο** εβδομαδιαίας διδακτικής απασχόλησης που ίσχυε κατά τον χρόνο που παρασχέθηκε το διδακτικό έργο, σύμφωνα με τις κείμενες διατάξεις. Το πλήρες ωράριο εβδομαδιαίας διδακτικής απασχόλησης πρέπει να αναφέρεται στη βεβαίωση ακόμη και όταν προκύπτει με ανάλογη εφαρμογή διάταξης, κατ΄ αντιστοιχία προς άλλη βαθμίδα εκπαίδευσης.

β) Ευκρινές φωτοαντίγραφο της σχετικής σύμβασης ή πράξης πρόσληψης.

γ) Βεβαίωση του οικείου ασφαλιστικού φορέα, στην οποία να αναγράφεται η χρονική διάρκεια της ασφάλισης.

Οι υποψήφιοι που επικαλούνται διδακτική εμπειρία αποκτηθείσα στην αλλοδαπή οφείλουν να προσκομίσουν τα αντίστοιχα δικαιολογητικά σε επίσημη μετάφραση.

**4. Στρατιωτική θητεία**

Ως χρόνος εμπειρίας αναγνωρίζεται και η απασχόληση που προκύπτει κατά τη διάρκεια της στρατιωτικής θητείας. Η βεβαίωση των αρμοδίων αρχών πρέπει να αναφέρει το είδος και τη χρονική διάρκεια της απασχόλησης. Στην περίπτωση αυτή η σχετική ειδικότητα πρέπει να έχει αποκτηθεί πριν την κατάταξη του υποψηφίου, ενώ στην περίπτωση που η ειδικότητα αποκτάται κατά τη διάρκεια της θητείας, η σχετική εμπειρία αναγνωρίζεται από την απόκτησή της και μετά.

Όταν από την πρόσκληση απαιτείται άδεια άσκησης επαγγέλματος ή άλλη επαγγελματική άδεια ή βεβαίωση, ο χρόνος της παραπάνω εμπειρίας υπολογίζεται μετά την απόκτηση της απαιτούμενης άδειας ή της βεβαίωσης.

**5. Προγράμματα STAGE**

Ως χρόνος εμπειρίας θεωρείται και η συμμετοχή στα προγράμματα απόκτησης εργασιακής εμπειρίας STAGE του Ο.Α.Ε.Δ. (παρ. 8 άρθρο 24 Ν.3200/2003). Η σχετική βεβαίωση εκδίδεται από τον ΟΑΕΔ – Τοπική Υπηρεσία Προγραμμάτων STAGE (Λεωφ. Τατοίου 125 & Λύρα 140, Κηφισιά) από την οποία πρέπει να προκύπτει το είδος και η χρονική διάρκεια του προγράμματος.

**6. Απόδειξη εμπειρίας ΟΔΗΓΩΝ**

Οι επαγγελματίες αυτοκινητιστές που εργάζονται ως οδηγοί στο δικό τους αυτοκίνητο αποδεικνύουν την εμπειρία τους με πιστοποιητικό του Οργανισμού Ασφάλισης Ελευθέρων Επαγγελματιών (Ο.Α.Ε.Ε.), που βεβαιώνει τη χρονική διάρκεια της ασφάλισής τους σε αυτό σε συνδυασμό με υπεύθυνη δήλωση κατά το άρθρο 8 του Ν. 1599/1986, στην οποία να δηλώνουν σαφώς ότι οι ίδιοι είναι οδηγοί του αυτοκινήτου τους και διαθέτουν την απαιτούμενη εμπειρία.

**ΕΠΙΣΗΜΑΝΣΗ:** Ως φορείς του Δημοσίου νοούνται: Οι Υπηρεσίες του Δημοσίου, τα Ν.Π.Δ.Δ, οι Ο.Τ.Α. πρώτου και δεύτερου βαθμού, τα Ν.Π.Ι.Δ του δημόσιου τομέα της παρ.1 του άρθρου 14 του Ν. 2190/1994, όπως ισχύει μετά την τροποποίησή του με το ν.3812/2009.

**Ως εργασία που έχει διανυθεί στο Δημόσιο Τομέα, θεωρείται επίσης:**

* Η απασχόληση κατά τη διάρκεια της Στρατιωτικής Θητείας.
* Η συμμετοχή σε προγράμματα απόκτησης εργασιακής εμπειρίας (STAGE) του ΟΑΕΔ.
* Η απασχόληση με Σύμβαση Έργου σε φορείς του Δημοσίου.

**Επισημάνσεις σχετικά με τον υπολογισμό της εμπειρίας και λοιπές διευκρινίσεις.**

**1.** **Ο χρόνος εμπειρίας υπολογίζεται, μετά την απόκτηση του βασικού τίτλου σπουδών που απαιτείται από την πρόσκληση και όταν απαιτείται άδεια άσκησης επαγγέλματος ή άλλη επαγγελματική άδεια ή βεβαίωση, μετά την απόκτηση αυτών.**

**2.** Ο χρόνος εμπειρίας που δηλώνει ο κάθε υποψήφιος πρέπει να συμφωνεί με τον χρόνο που προκύπτει από τη βεβαίωση του οικείου ασφαλιστικού φορέα.

**3.** Εάν η ασφαλιστική κάλυψη **(προκειμένου για ασφαλισμένους στο ΙΚΑ)** προκύπτει από ημέρες ασφάλισης, οι μήνες εμπειρίας υπολογίζονται αν διαιρεθεί το σύνολο των πραγματοποιηθεισών ημερών ασφάλισης δια του (25).

Οι μήνες εμπειρίας **(προκειμένου για ασφαλισμένους σε λοιπά ασφαλιστικά ταμεία, πλην ΙΚΑ)** μπορεί να προκύπτουν και με αφαίρεση των ημερομηνιών έναρξης και λήξης του χρονικού διαστήματος εμπειρίας. Στην περίπτωση αυτή εάν οι ημέρες του συνόλου των διαστημάτων της εμπειρίας είναι μεγαλύτερες ή ίσες των 30 ημερών, μετατρέπονται σε μήνες διαιρώντας διά του 30 και λαμβάνοντας το ακέραιο μέρος του αριθμού που προκύπτει.

**5. ΓΝΩΣΗ ΧΕΙΡΙΣΜΟΥ Η/Υ – ΤΡΟΠΟΙ ΑΠΟΔΕΙΞΗΣ (όπου απαιτείται)**

**Η γνώση χειρισμού Η/Υ στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου αποδεικνύεται ως εξής:**

1. **Με** πιστοποιητικά Πληροφορικής ή γνώσης χειρισμού Η/Υ που εκδίδονται από φορείς οι οποίοι πιστοποιούνται από τον Εθνικό Οργανισμό Πιστοποίησης Προσόντων και Επαγγελματικού Προσανατολισμού (ΕΟΠΠΕΠ) πρώην Οργανισμός Επαγγελματικής Εκπαίδευσης και Κατάρτισης (Ο.Ε.Ε.Κ) ή έχουν εκδοθεί από τον ίδιο τον Ο.Ε.Ε.Κ.

Παρακάτω αναφέρονται οι φορείς που έχουν πιστοποιηθεί από τον Ο.Ε.Ε.Κ. ή τον ΕΟΠΠΕΠ, με σχετικές πράξεις, με την αναγραφόμενη για κάθε φορέα ημερομηνία πιστοποίησης**, με την επιφύλαξη των αρ. 28 και 40 της με αριθμό 121929/Η/31.07.2014 Κ.Υ.Α (Φ.Ε.Κ. 2123/Β’/01.08.2014)**

**α) ECDL Eλλάς Α.Ε. (1.2.2006 έως 30.11.2012 βάσει της αριθ. Β/22578/30.11.2012 απόφασης του ΕΟΠΠΕΠ) ή PeopleCert Ελλάς ΑΕ (30.11.2012 με την αριθ. Β/22579/30.11.2012 απόφαση του ΕΟΠΠΕΠ)**

**β) Vellum Global Educational Services S.A.** (ΒΕΛΛΟΥΜ ΔΙΕΘΝΕΙΣ ΥΠΗΡΕΣΙΕΣ ΠΙΣΤΟΠΟΙΗΣΗΣ Α.Ε) **(22.2.2006),**

**γ) Infotest** (ΑΡΙΣΤΟΤΕΛΕΙΕΣ ΚΑΤΑΡΤΙΣΕΙΣ ΑΞΙΟΛΟΓΗΣΕΙΣ ΠΙΣΤΟΠΟΙΗΣΕΙΣ Α.Ε & ΣΙΑ Ε.Ε.) **(22.2.2006)**

**δ)** **ΙCT Hellas Α.Ε. (22.2.2006) ή ICT Europe (18.7.2007 αλλαγή ονομασίας της ΙCT Hellas Α.Ε.)**

**ε) ΚΕΥ-CERT** (ΣΥΓΧΡΟΝΕΣ ΕΥΡΩΠΑΙΚΕΣ ΠΙΣΤΟΠΟΙΗΣΕΙΣ Ε.Π.Ε.) **(5.4.2006)**

**στ) ACTA Α.Ε.** (ΑΡΙΣΤΟΤΕΛΕΙΕΣ ΚΑΤΑΡΤΙΣΕΙΣ ΑΞΙΟΛΟΓΗΣΕΙΣ ΠΙΣΤΟΠΟΙΗΣΕΙΣ Α.Ε) **(17.5.2006)**

**ζ) ) I SKILLS A.E.** (I SKILLS ΑΝΩΝΥΜΗ ΕΤΑΙΡΕΙΑ ΠΙΣΤΟΠΟΙΗΣΗΣ ΔΕΞΙΟΤΗΤΩΝ) **(14.9.2007)**

**η) ΤΕΛΕΦΩΣ ΤΡΕΙΝΙΝ - TELEFOS TRAINING ΕΠΕ (18-12-2007) ή ΤΕΛΕΦΩΣ ΣΕΡΤ - TELEFOS CERT ΕΠΕ (Με την αριθ.Γ/12485/21.5.2009 πράξη μετονομασίας της ΤΕΛΕΦΩΣ ΤΡΕΙΝΙΝ - TELEFOS TRAINING ΕΠΕ)** ή **ΙΝΦΟΣΕΡΤ-INFOCERT ΕΠΕ (**ΠΙΣΤΟΠΟΙΗΣΕΙΣ ΓΝΩΣΕΩΝ ΚΑΙ ΔΕΞΙΟΤΗΤΩΝ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ) **(Με την αριθ. Β/18216/24.9.2012 απόφαση του ΕΟΠΠΕΠ περί μετονομασίας της ΤΕΛΕΦΩΣ ΣΕΡΤ - TELEFOS CERT ΕΠΕ)**

**θ) DIPLOMA (**ΦΟΡΕΑΣΠΙΣΤΟΠΟΙΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ) **(30-9-2009)**

**ι) GLOBAL CERT (**ΠΙΣΤΟΠΟΙΗΣΗ ΑΝΘΡΩΠΙΝΟΥ ΔΥΝΑΜΙΚΟΥ ΑΝΩΝΥΜΗ ΕΤΑΙΡΕΙΑ**) (10-4-2014).**

**ια) UNICERT** (UNIVERSAL CERTIFICATION SOLUTIONS ΦΟΡΕΑΣ ΠΙΣΤΟΠΟΙΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ) **(21-01-2015)**

Τα πιστοποιητικά που εκδίδουν οι ανωτέρω φορείς είναι τα εξής:

**α) ECDL Eλλάς Α.Ε. ή PeopleCert Ελλάς ΑΕ**

**ECDL Core Certificate**

**ECDL Start Certificate**

**ECDL Progress Certificate**

**ECDL Profile Certificate**

**β) Vellum Global Educational Services S.A.**

**Cambridge International Diploma in IT Skills**

**Cambridge International Diploma in IT Skills Proficiency**

**Vellum Diploma in IT Skills**

**Vellum Diploma in IT Skills Proficiency**

**γ) Infotest**

**Internet and Computing Core Certification (IC3)**

**Microsoft Office Specialist (MOS)**

**Microsoft Office Specialist Expert (MOS Expert)**

**Infotest Certified Basic User (ICBU)**

**Infotest Microsoft Certified Application Specialist**

**δ) ΙCT Hellas Α.Ε. ή ICT Europe**

**ICT Intermediate A**

**ICT Intermediate B**

**ICT Intermediate C**

**ε) ΚΕΥ-CERT**

**Key Cert IT Basic**

**Key Cert IT Initial**

**στ) ACTA Α.Ε.**

**Certified Computer User (CCU)**

**ζ) I SKILLS A.E.**

**Basic I.T. Standard**

**Basic I.T. Thematic**

**Basic I.T. Core**

**η) ΤΕΛΕΦΩΣ ΤΡΕΙΝΙΝ - TELEFOS TRAINING ΕΠΕ ή ΤΕΛΕΦΩΣ ΣΕΡΤ - TELEFOS CERT ΕΠΕ ή ΙΝΦΟΣΕΡΤ-INFOCERT ΕΠΕ**

**Basic Skills ή Infocert Basic Skills (25. 6.2008 αλλαγή ονομασίας τίτλου)**

**Basic ή Infocert Basic (25. 6.2008 αλλαγή ονομασίας τίτλου)**

**Integration Skills ή Infocert Integration Skills (25. 6.2008 αλλαγή ονομασίας τίτλου)**

**Infocert Unities**

**θ) DIPLOMA-ΦΟΡΕΑΣ ΠΙΣΤΟΠΟΙΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**

**Basic Office**

**Business Office**

**ι) GLOBAL CERT ΠΙΣΤΟΠΟΙΗΣΗ ΑΝΘΡΩΠΙΝΟΥ ΔΥΝΑΜΙΚΟΥ ΑΝΩΝΥΜΗ ΕΤΑΙΡΕΙΑ << GLOBAL CERT>>**

**Global Intermediate**

**Global Intermediate A**

**Global Intermediate B**

**Global Intermediate C**

**ια) UNICERT UNIVERSAL CERTIFICATION SOLUTIONS - ΦΟΡΕΑΣ ΠΙΣΤΟΠΟΙΗΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**

**Unicert Primary**

**Από τα ανωτέρω πιστοποιητικά πρέπει να αποδεικνύεται η γνώση και των τριών γνωστικών αντικειμένων: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου.**

**Σε περίπτωση που ο υποψήφιος έχει ολοκληρώσει με επιτυχία τις εξετάσεις στις οριζόμενες από την προκήρυξη ενότητες αλλά το σχετικό πιστοποιητικό δεν έχει ακόμη εκδοθεί , μπορεί να γίνει αποδεκτή σχετική περί τούτου βεβαίωση του κατά τα ανωτέρω πιστοποιημένου φορέα έκδοσης αυτού. Ο υποψήφιος, όμως, εφόσον, είναι προσληπτέος πρέπει να προσκομίσει το πιστοποιητικό στο φορέα που διορίζεται.**

**Λοιπά παραστατικά (βεβαιώσεις εξεταστικών κέντρων, κάρτες δεξιοτήτων κλπ) δεν γίνονται δεκτά.**

Γίνονται επίσης δεκτάπιστοποιητικά γνώσης Η/Υ τα οποία χορηγήθηκαν από τους παραπάνω φορείς (α έως δ) μέχρι και την ημερομηνία πιστοποίησής τους από τον Ο.Ε.Ε.Κ, **με την εξής ονομασία:**

 **α) ECDL από την εταιρεία ECDL-GREEK COMPUTER SOCIETY-Ε.Π.Υ.**

 **β) Cambridge International Examinations από UNIVERSITY OF CAMBRIDGE (εταιρεία Vellum Global Educational Services).**

 **γ) IC3 ή MOS από CERTIPORT (Microsoft),εταιρεία Infotest (πρώην TECHNOPLUS) και**

 **δ) BTEC in ICT ή Online Award in ICT από LONDON LEARNING (εταιρεία ΙCT Hellas Α.Ε.).**

**Γίνονται επίσης δεκτά**, εφόσον περιλαμβάνουν τις ανωτέρω ενότητες, πιστοποιητικά Γνώσεων Χειρισμού Η/Υ που έχουν εκδοθεί από τον ΟΕΕΚ, κατόπιν επιτυχούς συμμετοχής του υποψηφίου σε εξετάσεις πιστοποίησης Γνώσεων Χειρισμού Η/Υ φυσικών προσώπων που διοργάνωσε ο Οργανισμός.

 «Η ισχύς των πιστοποιητικών γνώσης χειρισμού Η/Υ που εκδόθηκαν από τον Ο.Ε.Ε.Κ., από φορείς πιστοποιημένους από τον καταργηθέντα Ο.Ε.Ε.Κ. μέχρι και την ημερομηνία πιστοποίησής τους και από φορείς πιστοποιημένους από τον Ο.Ε.Ε.Κ., τον Ε.Ο.Π.Π. και τον Ε.Ο.Π.Π.Ε.Π. μετά την ημερομηνία πιστοποίησής τους **είναι αόριστης διάρκειας.** (παρ. 6 του άρ. 12 του Ν. 4283/2014 (ΦΕΚ 189Α’ /10-9-2014) όπου αναφέρεται ότι προστίθεται παρ. 5 στο άρ. 38 του Ν.4186/2013).

1. **Mε** τίτλους σπουδών, τριτοβάθμιας, μεταδευτεροβάθμιας ή δευτεροβάθμιας εκπαίδευσης, ειδικότητας Πληροφορικής ή γνώσης χειρισμού Η/Υ, όπως αυτοί αναφέρονται κατωτέρω.
2. **Με**  τίτλους σπουδών, βασικούς ή /και μεταπτυχιακούς, Πανεπιστημιακής ή/και Τεχνολογικής εκπαίδευσης, από την αναλυτική βαθμολογία των οποίων προκύπτει ότι οι υποψήφιοι έχουν παρακολουθήσει τέσσερα τουλάχιστον μαθήματα, υποχρεωτικά ή κατ’ επιλογή, Πληροφορικής ή γνώσης χειρισμού Η/Υ. Καθένα από τα τέσσερα αυτά μαθήματα μπορεί να έχει πραγματοποιηθεί στο πλαίσιο της απόκτησης τίτλου σπουδών είτε Πανεπιστημιακής (Π.Ε), είτε Τεχνολογικής (ΤΕ) Εκπαίδευσης είτε μεταπτυχιακού τίτλου είτε διδακτορικού διπλώματος και υπολογίζονται αθροιστικά.

Οι υποψήφιοι της Πανεπιστημιακής, Τεχνολογικής και Δευτεροβάθμιας Εκπαίδευσης αποδεικνύουν επαρκώς τη γνώση χειρισμού Η/Υ ακόμη και με μόνη την υποβολή βεβαιώσεων τμημάτων ΑΕΙ και ΤΕΙ με τις οποίες πιστοποιείται ότι παρακολούθησαν επιτυχώς, σε προπτυχιακό ή μεταπτυχιακό επίπεδο, τέσσερα (4) εξαμηνιαία μαθήματα τα οποία κατά την εκτίμηση του τμήματος εμπίπτουν στην περιοχή της Πληροφορικής ή του χειρισμού Η/Υ.

Διευκρινίζεται ότι τίτλοι σπουδών ανώτερης αλλά και κατώτερης κατηγορίας από την κατηγορία για την οποία υποβάλλει αίτηση ο υποψήφιος , εφόσον πληρούν και τις λοιπές προϋποθέσεις εγκυρότητας , γίνονται δεκτοί , δεδομένου ότι αφενός οι εν λόγω τρόποι απόδειξης προβλέπονται από το προσοντολόγιο, αφετέρου οι σχετικοί τίτλοι και βεβαιώσεις υποβάλλονται για την απόδειξη της γνώσης Η/Υ και όχι για τη διεκδίκηση θέσης ανώτερης ή κατώτερης κατηγορίας της προκηρυσσόμενης.

**4 Γίνονται επίσης δεκτά,** πιστοποιητικά γνώσης πληροφορικής ή χειρισμού Η/Υ που χορηγούνται από φορείς της αλλοδαπής, υπό την προϋπόθεση ότι συνοδεύονται από σχετική απόφαση του Δ.Σ. του Ε.Ο.Π.Π.Ε.Π. περί της αντιστοίχισης τους.

**ΤΙΤΛΟΙ ΣΠΟΥΔΩΝ**

**ΤΡΙΤΟΒΑθΜΙΑΣ – ΜΕΤΑΔ/ΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

**ΓΙΑ ΤΗΝ ΑΠΟΔΕΙΞΗ ΓΝΩΣΗΣ ΧΕΙΡΙΣΜΟΥ Η/Υ**

**(όπως αυτοί προσδιορίζονται στα άρθρα 6,14 και 19 του Π.Δ 50/2001 όπως ισχύει)**

**1.ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ**

**Α) ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ**

- Πληροφορικής

- Πληροφορικής και Τηλεπικοινωνιών

- Ηλεκτρολόγου Μηχανικού & Μηχανικού Υπολογιστών

- Εφαρμοσμένης Πληροφορικής

- Ηλεκτρολόγου Μηχανικού & Τεχνολογίας Υπολογιστών

- Μηχανικού Η/Υ και Πληροφορικής

- Επιστήμης Υπολογιστών

- Ηλεκτρονικού και Μηχανικού Υπολογιστών

- Μηχανικών Πληροφοριακών & Επικοινωνιακών Συστημάτων

- Μηχανικών Η/Υ Τηλεπικοινωνιών και Δικτύων

- Επιστήμης και Τεχνολογίας Υπολογιστών

- Επιστήμης και Τεχνολογίας Τηλεπικοινωνιών

- Ηλεκτρονικού Μηχανικού και Μηχανικού Υπολογιστών

- Ηλεκτρονικής και Μηχανικoύ Υπολογιστών

- Πληροφορικής με εφαρμογές στη Βιοιατρική

- Μηχανικών Πληροφορικής και Τηλεπικοινωνιών

- Ηλεκτρολόγων Μηχανικών και Μηχανικών Η/Υ

- Πληροφορικής (Ε.Α.Π.)

- Διδακτικής της Τεχνολογίας και Ψηφιακών Συστημάτων

- Επιστημών και Πολιτισμού – Κατεύθυνση Η/Υ (Π.Σ.Ε.)

ή άλλος ισότιμος τίτλος αντίστοιχης ειδικότητας σχολών της αλλοδαπής.

**Β) ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ**

- Πληροφορικής

- Ηλεκτρονικών Υπολογιστικών Συστημάτων

- Τεχνολογίας Πληροφορικής και Τηλεπικοινωνιών

- Εφαρμοσμένης Πληροφορικής και Πολυμέσων

- Βιομηχανικής Πληροφορικής

- Πληροφορικής και Επικοινωνιών

- Γεωπληροφορικής και Τοπογραφίας

- Πληροφορικής και Τεχνολογίας Υπολογιστών

- Τηλεπληροφορικής και Διοίκησης

- Τηλεπικοινωνιών και Δικτύων Η/Υ (Π.Σ.Ε.)

- Επιχειρηματικού Σχεδιασμού και Πληροφοριακών Συστημάτων

- Εφαρμογών Πληροφορικής στη Διοίκηση και στην Οικονομία

- Διαχείρισης Πληροφοριών

ή άλλος ισότιμος τίτλος σπουδών αντίστοιχης ειδικότητας, σχολών της ημεδαπής ή αλλοδαπής.

**2. ΜΕΤΑΔΕΥΤΕΡΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ**

- Δίπλωμα Επαγγελματικής Κατάρτισης Ι.Ε.Κ. οποιασδήποτε ειδικότητας του τομέα Πληροφορικής, ή

- Πτυχίο Α’ ή Β’ κύκλου σπουδών Τεχνικού Επαγγελματικού Εκπαιδευτηρίου :

 i) Οποιασδήποτε ειδικότητας του τομέα Πληροφορικής - Δικτύων Η/Υ,

 ii) Ειδικότητας Ηλεκτρονικών Υπολογιστικών Συστημάτων ή Ηλεκτρονικών Υπολογιστικών Συστημάτων και Δικτύων του Ηλεκτρονικού Τομέα,

- Απολυτήριος τίτλος :

 i) κλάδου Πληροφορικής Ενιαίου Πολυκλαδικού Λυκείου,

 ii) τμήματος Προγραμματιστών Ηλεκτρονικών Υπολογιστών, Τεχνικού Επαγγελματικού Λυκείου, ή

 iii) ειδικότητας Υπαλλήλων Χειριστών Η/Υ, Τεχνικής Επαγγελματικής Σχολής.

 ή άλλος ισότιμος και αντίστοιχος τίτλος, σχολικών μονάδων της ημεδαπής ή αλλοδαπής.

**6. ΤΙΤΛΟΙ, ΠΙΣΤΟΠΟΙΗΤΙΚΑ ΚΑΙ ΒΕΒΑΙΩΣΕΙΣ. (Ν.4250, άρθρο 1, ΦΕΚ 74/ 26.3.2014)**

**Της αλλοδαπής**

Τίτλοι, πιστοποιητικά και βεβαιώσεις της αλλοδαπής που απαιτούνται από την πρόσκληση πρέπει να είναι **επίσημα μεταφρασμένοι** στην ελληνική γλώσσα.

Η επίσημη μετάφρασή τους γίνεται από αρμόδια κατά νόμο αρχή του Υπουργείου Εξωτερικών ή την Πρεσβεία ή το Προξενείο της ξένης χώρας στην Ελλάδα ή από δικηγόρο ή από άμισθο ερμηνέα διορισμένο βάσει του ν.148/26-12-1913/1-2-1914. Ειδικώς όμως μετά τον νέο «Κώδικα Δικηγόρων» (άρθρο 36,ν.4194/2013/ΦΕΚ 208/27.09.2013/τ. Α’), **μεταφράσεις** ξενόγλωσσων εγγράφων που γίνονται **από δικηγόρο** μετά τ**ην 27.09.2013** γίνονται δεκτές εφόσον ο δικηγόρος **βεβαιώνει** ότι ο ίδιος **έχει επαρκή γνώση** της γλώσσας από και προς την οποία μετέφρασε**.**

Σημειώνεται ότι, σύμφωνα με τη νομολογία του Συμβουλίου της Επικρατείας, **προκειμένου περί τίτλων σπουδών με τους οποίους αποδεικνύεται η γνώση της ξένης γλώσσας**, τίτλοι που προσκομίζονται σε απλά φωτοαντίγραφα γίνονται δεκτοί, υπό την προϋπόθεση ότι προσκομίζονται επικυρωμένες μεταφράσεις αυτών, στις οποίες γίνεται μνεία ότι **στους νόμιμους μεταφραστές είχαν προσκομισθεί τα πρωτότυπα ή επικυρωμένα αντίγραφα των τίτλων**.

Τα ανωτέρω (**τίτλοι, πιστοποιητικά και βεβαιώσεις**) γίνονται υποχρεωτικά αποδεκτά σε ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο.

Γίνονται υποχρεωτικά αποδεκτά ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο.

**Της ημεδαπής**

α) **Δημόσια έγγραφα ημεδαπής,** δηλαδή έγγραφα που έχουν εκδοθεί από υπηρεσίες και φορείς του δημόσιου και του ευρύτερου δημόσιου τομέα (π.χ. τίτλοι σπουδών – άδειες – πιστοποιητικά – βεβαιώσεις κ.λπ.), υποβάλλονται και γίνονται υποχρεωτικά αποδεκτά σε ευκρινή φωτοαντίγραφα των πρωτοτύπων εγγράφων ή των ακριβών αντιγράφων τους.

β) **Ιδιωτικά έγγραφα ημεδαπής,** δηλαδή έγγραφα που **δεν εκδίδονται** από υπηρεσίες και φορείς του δημόσιου και του ευρύτερου δημόσιου τομέα (εκδίδονται από ιδιωτικούς φορείς), υποβάλλονται και γίνονται υποχρεωτικά αποδεκτά σε ευκρινή φωτοαντίγραφα από αντίγραφα ιδιωτικών εγγράφων, τα οποία έχουν επικυρωθεί από δικηγόρο καθώς και σε ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από υπηρεσίες και φορείς του δημόσιου και του ευρύτερου δημόσιου τομέα (π.χ. απολυτήριο ιδιωτικού λυκείου που φέρει τη θεώρηση της αρμόδιας Διεύθυνσης Δευτεροβάθμιας Εκπαίδευσης του Υπουργείου Παιδείας, Έρευνας και Θρησκευμάτων, ιατρική γνωμάτευση που φέρει θεώρηση από αρμόδιο ελεγκτή ιατρό).